**Maardu Linnavalitsus**

**Kallasmaa 1**

**74111 Maardu**

**REKLAAMIKANDJA PAIGALDAMISE JA REKLAAMILOA TAOTLUS**

**Reklaami avalikustaja**

|  |  |
| --- | --- |
| Nimi |  |
| Registrikood /isikukood |  |
| Aadress |  |
| Telefon |  | e-post |  |

Avalikustaja volitatud esindaja

|  |  |
| --- | --- |
| Nimi |  |
| Ametikoht |  |
| Telefon |  | e-post |  |

**Andmed välireklaami kohta**

|  |  |
| --- | --- |
| Paigaldamise koht |  |
| Mõõtmed |  | Kõrgus maapinnast |  |
| Kandekonstruktsiooni ja vundamendi lühikirjeldus |  |
| Avalikustamise algus |  | Avalikustamise lõpp |  |
| Elektritoite vajadus linna tänavavalgustuse võrgust [ ]  jah [ ]  ei |

Tasu linnavara kasutamise eest: ………………………………€

Summa tuleb tasuda Maardu linna arveldusarvele EE141010002031289008 5 tööpäeva jooksul reklaami paigaldamise loa kättesaamisest või hiljemalt reklaami avalikustamise esimeseks päevaks.

**Taotlusele on lisatud (märgi sobiv):**

[ ]  välireklaami ja reklaamikandja kavand koos mõõtude ja värvilahendusega

[ ]  asendiskeem, millel on näidatud välireklaami paigaldamise asukoht

[ ]  hoonele paigaldatava välireklaami puhul hoone välisseinte joonis või fotomontaaž koos välireklaami paigalduskohaga

[ ]  valdaja kirjalik nõusolek (juhul kui välireklaam paigaldatakse ehitisele)

[ ]  Transpordiameti väljastatud liiklusvälise teabevahendi paigaldamise luba (juhul kui välireklaam paigaldatakse teemaale riigimaanteel või riigimaantee teekaitsevööndi alal)

[ ]  tehnovõrgu või –rajatise omaniku/valdaja kirjaliku nõusolek või luba (juhul kui välireklaam paigaldatakse tehnovõrgu või -rajatise kaitsetsooni või ühendatakse tänavavalgustuse võrguga)

**Linnavara kasutustingimused reklaamikandja paigaldamisel**

1. Reklaami avalikustajal on õigus paigaldada reklaamikandja linna omandis olevale ehitisele või kinnistule Maardu Linnavalitsuse või Maardu Linnavalitsuse ehitus- ja planeerimisosakonna (edaspidi linnavara kasutusse andja) loal.

2. Taotleja esitab linnavalitsusele reklaami paigaldamise taotluse (edaspidi taotlus).

3. Reklaami avalikustajal on õigus:

3.1. paigaldada linnavara kasutusse andja loal omal kulul linna omandis olevale ehitisele või kinnistule linnavalitsuse poolt heakskiidetud reklaamikandja suunava reklaami eksponeerimiseks;

3.2. kasutada linnavara reklaamiloas märgitud reklaamikandja paigaldamiseks üksnes reklaamiloas märgitud perioodil, asukohas (kasutuslepingu ese) ja tingimustel.

3.3. soovi korral omal kulul ja kooskõlastatult linnavara kasutusse andjaga välja ehitada reklaamikandja valgustamiseks elektritoide. Juhul, kui reklaami avalikustaja kasutab elektritoiteks tänavavalgustusvõrku, tasub reklaami avalikustaja elektri eest vastavalt tarbitud kogustele kõrvalkuluna. Reklaamikandja ühendamisega Maardu linna tänavavalgustusvõrku seonduvad kulutused kannab reklaami avalikustaja.

4. Reklaami avalikustaja kohustub:

4.1. kasutama linnavara valdkonda reguleerivatele õigusaktidele vastavalt;

4.2. kasutama linnavara heaperemehelikult, sh tagama reklaamikandja lähiümbruses (5 meetri raadiuses) heakorra;

4.3. tagama paigaldatud reklaamikandja korrastatud ja esteetiline välisilme kogu linnavara kasutusperioodi vältel ning kooskõlastama reklaamikandja asukoha muudatused eelnevalt linnavara kasutusse andjaga;

4.4. eemaldama reklaamikandja omal kulul koheselt pärast linnavara kasutusperioodi lõppu;

4.5. tasuma linnavara kasutamise eest vastavalt Maardu Linnavalitsuse 22. veebruari 2022 korralduses nr 114 “Reklaamikandjate paigaldamiseks linnavara kasutusse andmise tasumäärade ja kasutusse andmise tingimuste kehtestamine”märgitud tasumääradele ning tarbitud kõrvalkulude eest, mis tuleb tasuda linnavara kasutusse andja poolt esitatud arve alusel arvel märgitud kuupäevaks;

4.6. hüvitama enda kohustuste rikkumisel linnavara kasutusse andjale reklaamikandja eemaldamise, linnavara korrastamise ja/või reklaamikandja utiliseerimisega seotud kulud.

5. Linnavara kasutusse andjal on õigus:

5.1. tõsta lepingu eseme kasutamise eest määratud tasu juhul, kui Maardu Linnavalitsuse korraldusega kehtestatakse linnavara kasutusse andmise uued tasumäärad, teatades sellest reklaami avalikustajale kirjalikult ette vähemalt 30 päeva;

5.2. korraldada ja teostada lepingu esemel vajadusel avarii- ja ehitustöid. Avariitöödest teatab linnavara kasutusse andja reklaami avalikustajale esimesel võimalusel, ehitustöödest teatab reklaami avalikustajale ette vähemalt 5 (viis) tööpäeva enne ehitustööde algust;

5.3. kontrollida lepingu eseme lepingujärgset sihipärast kasutamist, säilimist ja hooldamist;

6. Lepingu eseme vabastamisel lepingu lõppedes või mistahes muul põhjusel annab reklaami avalikustaja lepingu eseme linnavara kasutusse andjale üle ning pooled vormistavad vähemalt ühe poole eelneval kirjalikul nõudmisel kahepoolse lepingu eseme kirjeldust sisaldava akti. Reklaami avalikustaja mitteilmumisel kas akti allkirjastamisele, lepingu eseme üleandmisele või keeldumisel akti allkirjastamast on linnavara kasutusse andjal õigus ise koostada akt, millele kirjutavad alla kaks tunnistajat. Sellises, ilma reklaami avalikustaja osavõtuta koostatud aktis sisalduv lepingu eseme seisukorra kirjeldus on reklaami avalikustajale tõendina siduv kõigis võimalikes vaidlustes seoses lepingu lõppemise, lõpetamise või ennetähtaegse ülesütlemisega.

7. Reklaami avalikustaja on kohustatud lepingu eseme vabastama hiljemalt lepingu lõppemisest 24 tunni jooksul, kui poolte vahel pole kokkulepitud teisiti. Kui reklaami avalikustaja ei ilmu lepingu eseme üleandmisele, on linnavara kasutusse andjal õigus sellele järgneval päeval lepingu eseme valdus üle võtta, ilma et selleks oleks vajalik reklaami avalikustaja täiendav informeerimine, rakendades kõik selleks vajalikud abinõud. Lepingu eseme valduse üle võtmise õigus on absoluutse iseloomuga, selle õiguse teostamist ei piira ega lükka edasi võimalik käsilolev vaidlus või menetlus.

8. Lepingu eseme vabastamiseks kohustub reklaami avalikustaja eemaldama ja ära viima lepingu esemele paigaldatud reklaamikandja ning korrastama ja tagastama lepingu eseme vähemalt samas seisukorras (reklaamikandja vundament eemaldatud, tekkinud süvend täidetud täitepinnasega ja vähemalt 20 cm sügavuses maapinnast mullaga, muru taastatud jne), kui see oli kasutusse saamisel.

9. Reklaami avalikustajal on õigus leping korraliselt üles ütelda, teatades sellest kirjalikult linnavara kasutusse andjale ette 1 kuu.

10. Kui reklaami avalikustaja soovib reklaami eksponeerimise lõpetada enne reklaamiloas märgitud tähtaja lõppu, peab ta sellest reklaami kasutusse andjale teatama kirjalikult 5 tööpäeva ette.

11. Linnavara kasutusse andjal on õigus leping lisaks seaduses sätestatule erakorraliselt üles öelda, kui reklaami avalikustaja on viivituses tasu, kõrvalkulude või muude lepingujärgsete maksete eest tasumisega 30 kalendripäeva või rohkem.

12. Pooled vabanevad vastutusest, kui kahju on tekkinud vääramatu jõu mõjul.

13. Linnavara kasutusse andja ei vastuta lepingu esemele reklaami avalikustaja poolt paigaldatud reklaamikandja ükskõik mis viisil tekkida võivate kahjustuste või selle hävinemise eest.

14. Linnavara kasutusse andja ei hüvita reklaamikandjate tootmise, paigaldamise, sh ehitusloa taotlemisega seonduva riigilõivu, hooldamise, elektriühenduse väljaehitamise, reklaamikandja eemaldamisega ja lepingu lõppemisel maa-ala korrastamisega seotud kulusid.

15. Lepingu punktist tulenevate kohustuste igakordse rikkumise, sh lepingu eseme vabastamisega viivitamise korral tasub reklaami avalikustaja leppetrahvi kolmekordse tasumäära suuruses iga lepingust tuleneva reklaami avalikustaja kohustuse täitmisega viivitatud päeva eest.

16. Lepingus sätestatud kohustuste mittetäitmisel on linnavara kasutusse andjal õigus täita kohustus ise reklaami avalikustaja kulul ja utiliseerida reklaamikandja selle eemaldamisel, kui reklaami avalikustaja ei ole reklaamikandjale 30 päeva jooksul alates reklaamikandja eemaldamise teate saamisest edastamisest järgi tulnud. Linnavara kasutusse andja ei hüvita reklaami avalikustajale ega teistele isikutele reklaamikandja maksumust ja muid kulusid.

17. Lepingus sätestatud kohustuste õigeaegse tasumata jätmise korral on linnavara kasutusse andjal õigus nõuda ja reklaami avalikustajal kohustus tasuda viivist 0,5% tasumata summalt iga tasumisega viivitatud päeva eest.

**Kinnitan, et** **esitatud andmed on tõesed. Olen tutvunud välireklaami ning reklaamkandja paigaldamise tingimustega ning kohustun neid täitma. Ühtlasi mõistan, et käesoleva taotluse esitamisel antakse ka tahteavaldus asjakohase võlaõigusliku lepingu sõlmimiseks ning nimetatud leping käesolevas taotluses esitatud tingimustel loetakse sõlmituks reklaamiloa andmisel.**

Nimi, allkiri kuupäev